CELEX: 62008CN0508
Language: da
Date: 2008-11-20 00:00:00
Title: Sag C-508/08: Sag anlagt den 20. november 2008 — Kommissionen for De Europæiske Fællesskaber mod Republikken Malta

7.2.2009   
            
            
               DA
            
            
               Den Europæiske Unions Tidende
            
            
               C 32/18
            
         Sag anlagt den 20. november 2008 — Kommissionen for De Europæiske Fællesskaber mod Republikken Malta
   (Sag C-508/08)
   (2009/C 32/28)
   Processprog: maltesisk
   Parter
   
      Sagsøger: Kommissionen for De Europæiske Fællesskaber (ved J. Aquilina og K. Simonsson, som befuldmægtigede)
   
      Sagsøg): Republikken Malta
   Sagsøgerens påstande
   
               —
            
            
               det fastslås, at Republikken Malta har tilsidesat sine forpligtelser navnlig i henhold til artikel 1 og 4 i Rådet forordning (EØF) nr. 3577/92 af 7. december 1992 om anvendelse af princippet om fri udveksling af tjenesteydelser inden for søtransport i medlemsstaterne (cabotagesejlads) (1) ved at indgå en eksklusiv offentlig tjenesteydelseskontrakt den 16. april 2004 med »Gozo Channel Company Ltd« (GCCL) uden at gennemføre et forudgående udbud
            
         
               —
            
            
               Republikken Malta tilpligtes at betale sagens omkostninger.
            
         Søgsmålsgrunde og væsentligste argumenter
   For at kunne indgå en offentlig tjenesteydelseskontrakt om udførelse af cabotageydelser mellem Malta og Gozo, skal de maltesiske myndigheder bevise, at en sådan kontrakt er nødvendig for at pålægge de forpligtelser til offentlig tjeneste, som de finder er nødvendige for at sikre en passende betjening af ovennævnte rute, og at kontrakten er rimelig i lyset af målene.
   Mens Kommissionen uden videre medgiver, at en tilfredsstillende betjening er af største betydning for Malta-Gozo ruten, anfører den på den anden side, at de maltesiske myndigheder på ingen måde har leveret dette bevis. De har end ikke forsøgt at godtgøre, om en eller flere private erhvervsdrivende var i stand til at levere denne tjenesteydelse på samme betingelser på rent kommerciel basis. Hertil kommer, at de ikke har påvist, at den eneret, som GCCL har fået tildelt, er et egnet og rimeligt middel til at nå dette mål.
   Endvidere er den omstændighed, at denne kontrakt blev indgået uden forudgående indkaldelse af bud på fællesskabsplan for at sikre lige adgang uden forskelsbehandling for alle EF-redere, i strid med kravene i forordning nr. 3577/92.
   
      (1)  EFT L 364, s. 7.